open-index/open-wikipedia-markdown huggingface dataset:
Gevgelija

**Gevgelija** (makedoonia keeles *Гевгелија*) on 15 685 elanikuga linn, mis asub Põhja-Makedoonia kaguosas Vardari jõe kaldal Kreeka piiril. Piiripunkti läbiv kiirtee ühendab Thessaloníkit (70 km) alates Skopjest (165 km) kolme Balkani pealinnaga: Sofiaga, Belgradiga ja Zagrebiga. Gevgelijat ühendab Kreeka suuruselt teise linnaga ning riigi pealinnaga samuti raudtee.

Linn on Gevgelija maakonna halduskeskus.

## Sõsarlinnad
*  Inđija Serbias
*  Kotka Soomes
*  Sežana Sloveenias
*  Sevlievo Bulgaarias

## Vaata ka
* Gevgelija raudteejaam
* Vardarski Rid
Kaapmuiden

**Kaapmuiden** on asula Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas.

Lõuna-Aafrika Vabariigi 2011. aasta rahvaloenduse andmetel oli Kaapmuideni elanikest mustanahalisi aafriklasi 98,52%, värvilisi 0,74% ja valgeid 0,74%. Svaasi keelt pidas emakeeleks 88,52% inimesi, afrikaani keelt 0,74% ja suulu keelt 0,74%.

## Viited
Čačerski rajoon

**Čačerski rajoon** on 2. järgu haldusüksus (rajoon) Homieli oblastis Valgevenes. Rajooni pindala on 1230 km². 2018. aasta seisuga elas seal 14 308 inimest. Rajoon piirneb idas Venemaaga.

Rajoon moodustati 1926. aastal, aastast 1938 Homieli oblasti koosseisus. Tänapäevastes piirides on rajoon aastast 1966, mil selle külanõukogudest moodustati Karma rajoon. See koosneb järgmistest külanõukogudest: Atorski, Leninski, Mierkułavičy, Nisimkavičy, Palessie, Roŭkavičy ja Zalessie külanõukogu. Lisaks moodustab omaette haldusüksuse veel Čačerski linn, mis on ka  rajooni halduskeskus.


Zelyonaya Palyana (Chacherskiy) 08.JPG|Zialionaja Paliana
Chachersk3.JPG|Rajooni täitevkomitee hoone


Rajooni keskmine kõrgus on 152 meetrit. Tähtsaimaks jõeks on Sož, teine suurem jõgi on selle lisajõgi Čačora. 

2009. aasta seisuga oli elanikest 94,15% valgevenelasi, 4,26% venelasi ja 1,59% muust rahvusest inimesi. 86,24% elanike emakeeleks oli valgevene keel, 13,05% elanike emakeeleks oli vene keel. Koduse keelena kasutas valgevene keelt 61,51% elanikke, vene keelt aga 37,8%.

## Viited

## Välislingid

*Rajooni täitevkomitee koduleht (*vene keeles*)
*Rajooni kaart
Suveöö naeratused

**"Suveöö naeratused"** on Ingmar Bergmani 1955. aasta komöödiafilm.

Film võitis 1957. aastal Bodili auhinna parima Euroopa filmi kategoorias ja ajakiri Time nimetas 2005. aastal filmi 100 parima filmi hulka. Film kandideeris ka Cannes'i Kuldsele Palmioksale, kuid seda võitu ei tulnud.

## Välislingid
*
Stella Ndabeni-Abrahams

**Stella Tembisa Ndabeni-Abrahams** (sündinud 30. juunil 1978 Mthathas Transkeis) on Lõuna-Aafrika Vabariigi poliitik (Aafrika Rahvuskongress).

Ta on omandanud sertifikaadi projektijuhtimise alal Rhodes'i Ülikoolis ja diplomi telekommunikatsiooni ja juhtimissüsteemide alal Witwatersrandi Ülikoolis.

Ta oli Lõuna-Aafrika Vabariigi sideministri asetäitja 23. oktoobrist 2011 kuni 31. märtsini 2017 ja Lõuna-Aafrika Vabariigi telekommunikatsiooni ja postiteenuste ministri asetäitja 31. märtsist 2017 kuni 22. novembrini 2018.

Alates 22. novembrist 2018 kuni 5. augustini 2021 oli ta Lõuna-Aafrika Vabariigi side, telekommunikatsiooni ja postiteenuste minister. Alates 5. augustist 2021 on ta Lõuna-Aafrika Vabariigi väikeettevõtluse arengu minister.

## Viited
Ulla Jacobsson

**Ulla Maj Jacobsson** (23. mai 1929 Göteborg – 20. august 1982 Viin) oli rootsi näitleja. 

Tema tuntuimaks rolliks sai Margaretta Witt Cy Endfieldi lavastatud filmis "Zulu" (1964). Ainult temal oli naisosatäitjatest sõnaline roll. 

Kuid rahvusvahelist huvi oli ta pälvinud juba varem: rolliga Arne Mattsoni filmis "Üks suvi õnne" (1951; rootsi "Hon dansade en sommar"), mis võitis Berliini filmifestivalil Kuldkaru, ja Ingmar Bergmani filmis "Suveöö naeratused" (1955). Esimeses neist oli tal alastistseen, mis tõi talle palju tähelepanu.

Ulla Jacobsson oli abielus kolm korda ja tal sündis kaks last. 

1957. aastast elas ja töötas Austrias Viinis. 

Ulla Jacobsson suri vähki Viinis 20. augustil 1982, olles 53-aastane. Ta on maetud Viini keskkalmistule.

## Filme
* "Üks suvi õnne" (1951, režissöör Arne Mattson)
* "Suveöö naeratused" (1955, režissöör Ingmar Bergman)
* "Karin Månsdotter" (1954, režissöör Alf Sjöberg)
* "Herr Arnes penningar" (1954, režissöör Gustaf Molander)
* "Zulu" (1964, režissöör Cy Endfield)

## Välislingid
*
Andres Sonn

**Andres Sonn** (sündinud 7. aprillil 1972) on Eesti ettevõtja ja investor. Tal on osalus mitmes Eesti ettevõttes, millest üks tuntumaid on Coop Pank (talle kuulub 7,5% Coop Panga aktsiatest ja on panga suurim eraisikust aktsionär). 

Andres Sonn on Coop Panga aktsionär alates 2017. aastast, kui ta omandas koos Inbanki ja Coop Eestiga Eesti Krediidipanga (Coop Panga eelkäija) aktsiad. Andres Sonn elab praegu Monacos.

## Ettevõtlus
### Eestis

Äripäeva 2025. aasta rikaste edetabelis hinnati tema vara väärtuseks 106,1 miljonit eurot, millega ta paigutus edetabelis 59. kohale.

### Šveits
Genfis registreeritud ettevõtte Oilexpress SA (asutatud 2012) tegevjuht ja juhatuse liige.

## Skandaalid

* Maksuamet tuvastas 2014. aastal, et Andres Sonn lasi maksta oma valuutavahetusettevõtte Eurex Capital kassast ühe aasta (2013) jooksul endale sularahas üle 113 000 euro, vormistades selle “ettevõtlusega seotud kuluks”. Lõviosa rahast maksis ettevõte selle eest, et pidi oma nõukogu esimehelt, omanikeringi kuuluvalt Sonnilt saama valuutaturu ülevaateid. Maksuamet tuvastas, et Sonni valuutaturu analüüsid olid võetud Danske Banki kodulehelt, muudetud vaid autori nime. Amet nõudis firmalt sisse enam kui 30 000 eurot täiendavat tulumaksu, mis jõustus Tallinna halduskohtu otsusega 2015. aasta juulis.

## Vaata ka
* Coop Pank

## Viited
Virve Tiirmaa

**Virve Tiirmaa** (sündinud **Kurvits**; aastatel 1946–1956 **Koost**; 25. veebruar 1925 Tartu – 4. jaanuar 2025 Tartu) oli eesti arhitekt.

## Elukäik
Ta lõpetas 1943. aastal Tartus Eesti Noorsoo Kasvatuse Seltsi Tütarlastegümnaasiumi, 1945. aastal Tallinna Ehitustehnikumi, õppis samast aastast Tallinna Polütehnilise Instituudis, mille lõpetas 1952. aastal arhitektina. 

Ta töötas 1952–1953 Eesti Projektis ja 1954–1984 Tartu peaarhitekti tootmisgrupis. 

Ta on projekteerinud L-kujulisi elamuid Tartus Nisu ja Veeriku tänava vahel ning planeerinud Tartu ja Lõuna-Eesti väikelinnade Võru, Põlva, Räpina, Elva, Otepää, Jõgeva, Mustvee ja Kallaste eramurajoone.

## Liikmesus
*1958 Eesti Arhitektide Liit

## Isiklikku
Tema isa oli pedagoog ja sordiaretaja Aleksander Kurvits, vend oli jurist ja tõlkija Ülo Kurvits. Koos oma teise abikaasa Udo Tiirmaaga elas ta Tammelinnas ja nad käisid tihti kirikus.

## Viited

## Kirjandus
*Oleg Kotšenovski. "Tiirmaa (s. Kurvits, 1946-56 Koost), Virve, arhitekt". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 527
*Raimu Hanson. "IN MEMORIAM ⟩ Suri arhitekt Virve Tiirmaa". Tartu Postimees, 7. jaanuar 2025
*Haud Tartu Jumalaema Uinumise kalmistul
Viini keskkalmistu

**Viini keskkalmistu** (saksa keeles *Wiener Zentralfriedhof*) on surnuaed Austrias Viinis Simmeringi ringkonnas. 

Kalmistu võtab enda alla umbes 2,5 ruutkilomeetrit maad ja on sellega Euroopa suuruselt teine surnuaed. Sellest suurem on Ohlsdorfi kalmistu Hamburgis.

Kalmistu loodi 1874. aastal.

## Välislingid
* Surmakultuur Austrias ja Viini keskkalmistu, ERR Vikerraadio saates "Kirikuelu", 5. november 2017
Eramets

**Eramets** on eraomandis mets.

## Erametsad Eestis ja Euroopas
Erametsad moodustavad kogu Eesti metsamaast 2018. aasta seisuga 48% ning sellest kuulub füüsilistele isikutele 28% ja juriidilistele isikutele 20%. Üle poole Euroopa metsadest, v.a. Venemaal ja teistes SRÜ riikides, on eraomandis. Erametsaomanikud mängivad olulist rolli metsa ökosüsteemide säilitamisel, maaelu arengu edendamisel ja turule ressursside varundamisel.

Eesti erametsaomanikele kuulub kokku 1,01 miljonit hektarit kogu Eesti metsamaast, mis on 47%. Eesti erametsa tagavara on umbes 275 miljonit m3. Keskmine erametsamaa pindala on 10,4 ha. Kõigest 40% Eesti erametsaomanikest elavad reaalselt enda metsamaa lähedal. 2015. aasta lõpuks kuulus umbes 10 000 kõigist 97 000st erametsaomanikust mõnda kohalikku erametsaomanike liitu. Erametsa omanikel on kasulik liituda kohalike seltsidega, mis on vastutavad ühistegevuste organiseerimise eest ning jagavad neile nõuandeid ja informatsiooni.

### Eesti Erametsaliit
Eesti erametsaomanike esindusorganisatsiooniks on Eesti Erametsaliit, mis asutati 1992. aastal ja mille liikmeteks on metsaomanike kohalikud organisatsioonid, nagu näiteks ühistud, seltsid ja liidud. Nende põhifunktsioon on metsaomanike huvide esindamine metsapoliitikas. Eesti Erametsaliidu põhimõte on see, et kõigil on võrdsed võimalused organisatsiooni töös kaasa lüüa.

### Erametsakeskus
Riigi asutatud sihtasutuse Erametsakeskus ülesanne on metsaomanike asjatundlikkuse suurendamine ning keskkonnasõbraliku ja efektiivse erametsanduse edendamine. Erametsakeskuse tegevusvaldkonnad on metsatoetuste andmise korraldamine, erametsanduse tugisüsteemi arendamine ja muu erametsandusega seotud arendustegevus.

## Viited
Liu Kun

**Liu Kun** (lihtsustatud hiina kirjas 刘昆; traditsioonilises hiina kirjas 劉昆; *[[pinyin]]*is *Liú Kūn*; sündinud detsembris 1956) on Hiina Rahvavabariigi riigitegelane.

Alates 19. märtsist 2018 kuni 24. oktoobrini 2023 oli Liu Kun Hiina Rahvavabariigi rahandusminister.

## Viited
Mmamoloko Kubayi-Ngubane

**Mmamoloko Tryphosa Kubayi-Ngubane** (sündinud 8. mai 1978 Sowetos) on Lõuna-Aafrika Vabariigi poliitik (Aafrika Rahvuskongress).

2000. aastal omandas ta bakalaureusekraadi psühholoogia ja sotsioloogia alal Vista Ülikooli Soweto kampuses. Diplomi projektijuhtimise alal sai ta Damelini kolledžis 2002. aastal. Magistrikraadi avaliku halduse alal sai ta Witwatersrandi Ülikoolis 2015. aastal.

Ta on alates 2009. aastast Lõuna-Aafrika Vabariigi parlamendi liige.

Alates 31. märtsist kuni 17. oktoobrini 2017 oli ta energiaminister. 17. oktoobrist 2017 kuni 26. veebruarini 2018 oli ta sideminister ning 27. veebruarist 2018 kuni 29. maini 2019 teaduse ja tehnoloogia minister.

Alates 30. maist 2019 kuni 5. augustini 2021 oli ta turismiminister. Alates 5. augustist 2021 on ta asustuse minister.

## Viited
Eva-Maria Liimets

**Eva-Maria Liimets** (sündinud 31. mail 1974) on Eesti diplomaat ja poliitik, alates 26. jaanuarist 2021 kuni 3. juunini 2022 Eesti välisminister.

## Haridus
Ta lõpetas 1996. aastal Tartu Ülikoolis avaliku halduse eriala ja 2005 Estonian Business Schoolis ärijuhtimise eriala.

## Võõrkeeled
inglise, itaalia, saksa, vene, soome

## Karjäär
Ta on töötanud Eesti suursaatkonnas Roomas ja Eesti Suursaatkonnas Washingtonis.

2018–2021 oli ta Eesti suursaadik Tšehhis ja Sloveenias, 2019–2021 Eesti suursaadik Horvaatias.

Aastatel 2021–2022 oli ta Eesti välisminister. Juunis 2021 astus ta Eesti Keskerakonda, kust lahkus 2024. aasta alguses.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 138 häält ning ei osutunud valituks.

## Tunnustus
* 2004 Itaalia Vabariigi Teeneteordeni rüütlirist

## Isiklikku
Ta on lahutatud ning tal on tütar Katherin (snd 1993). 
Talle meeldib joosta ja mängida korvpalli.

## Viited
Edgar Rahumeelne

**Edgar** (vanainglise keeles Ēadgār [æːɑdɣɑːr]; umbes 943 – 8. juuli 975), tuntud lisanimega **Rahumeelne**, oli Inglise kuningas 959. aastast kuni surmani.

Ta oli kuningas Edmund I ja Shaftesbury Ælfgifu noorem poeg ning tuli troonile teismelisena pärast vanema venna kuningas Eadwigi surma. Kuningana kindlustas Edgar veelgi oma eelkäijate saavutatud poliitilist ühtsust, kusjuures tema valitsemisaeg oli tuntud just selle stabiilsuse poolest. Tema kõige usaldusväärsem nõuandja oli Dunstan, kelle ta pagendusest tagasi kutsus ja Canterbury peapiiskopiks määras. Edgari valitsusaja olulisim sündmus oli tema kroonimine Bathis 973. aastal, mille korraldas Dunstan ja mis on aluseks praegusele kroonimistseremooniale. Pärast tema surma päris trooni tema poeg Edward, ehkki pärimine vaidlustati.
Camilla Mickwitz

**Camilla Mickwitz** (neiupõlvenimega **Camilla Zilliacus**; 22. september 1937 Helsingi – 4. juuli 1989 Helsingi) oli Soome lastekirjanik, illustraator ja multifilmide looja. 

Camilla Mickwitz oli soomerootslane.

Aastal 1959 lõpetas Aalto Ülikooli kunsti-, disaini- ja arhitektuurikooli.

Eelkõige on ta tuntud Jasoni multifilmide loojana, mis on olnud aluseks samanimelistele lasteraamatutele. Film võitis parima lastefilmi auhinna 1975. aastal Los Angeleses korraldatud telefilmide festivalil. 

Eesti keeles on temalt ilmunud raamat "Jasoni suvi", mis on kolmas Jasoni-sarja raamat. Raamatu tõlkis A. Karu ja esmakordselt ilmus see 1984. aastal kirjastuses Eesti Raamat.

Camilla Mickwitz kujundas Soome televisiooni tuntud lastesaate "Pikku Kakkonen" logo.

Camilla Mickwitz on pälvinud arvukalt kirjandus- ja filmiauhindu, teiste seas neljal korral Rudolf Koivu auhinna (1977, 1979, 1981 ja 1984).
Otto Pukk (täpsustus)

**Otto Pukk** on mitme inimese nimi:

*Otto Pukk (poliitik) (sündinud 1900) oli Eesti poliitik, Riigivolikogu esimees ja advokaat;
*Otto Pukk (ettevõtja) (sündinud 1978) on Eesti ettevõtja.
Otto Pukk (ettevõtja)

**Otto Richard Pukk** (sündinud 7. oktoobril 1978 Stockholmis) on Eesti ettevõtja, alates 2018. aastast Soome börsiettevõtte Incap Corporation Oyj president ja tegevjuht.

## Ametikohad
* AS ETAL Group, president 2004–2007 (juhatuse liige 2004–2011)
* ETAL Group, finantsjuht, 2007–2009
* ETAL Group OY, tegevjuht 2008
* ETAL Group Private Limited, tegevjuht 2009–2011 (direktor 2008–2011)
* Eesti Energia Hoolduskeskus AS, nõukogu esimees 2014–2015 (nõukogu liige 2012–2015)
* Eesti Energia Tehnoloogiatööstus AS, juhatuse esimees 2014–2015 (juhatuse liige 2011–2015)
* Incap Electronics Estonia OÜ, tegevjuht, juhatuse liige 2015–2018
* Incap Corporation Oyj, tootmisdirektor, 2015–2018
* Elektroonikatööstuse Liit, juhatuse liige 2017–…
* Incap Corporation Oyj, president ja tegevjuht 2018–…

## Tunnustus
* 2020 Valgetähe IV klassi teenetemärk
* 2020 Pärnu juhtimiskonverentsi parima juhi auhind

## Isiklikku
Otto Pukk on sündinud Stockholmis Eesti pagulaste peres, kuid tema vanaisa, vanaema ja isa on pärit Saaremaalt.

Otto Puki vanaisa oli Eesti poliitik, Riigivolikogu esimees ja advokaat Otto Pukk.

## Viited
Rudolf Koivu auhind

**Rudolf Koivu auhind** on auhind, millega tunnustatakse parimaid Soome laste- ja noorteraamatute illustreerijaid. 

Auhind on nimetatud tuntud soome illustraatori ja kunstniku Rudolf Koivu järgi ja seda antakse välja 1949. aastast. 

Auhinna suurus on 10 000 eurot.

2023. aastal pälvis auhinna Kati Närhi.

## Välislingid
*Laureaadid aastatel 1949–2012
Tehisavasonar

**Tehisavasonar** on sonari tüüp, mille eripäraks on sensori ja uuritava piirkonna (objekti) vahelise suhtelise liikumise kasutamine kõrgema ruumilise lahutuse saavutamiseks. Tehisavasonari liikumisel tehakse andmete järeltöötlust viisidel, mis on analoogsed tehisavaradari järeltöötlusele. 

## Tööpõhimõte
Tehisavasonarite korral kasutatakse mitmest järjestikusest akustilisest pingimisest saadud andmeid, mille abil saab moodustada uuritavast alast/objektist parema eraldusvõimega pildi, kui on võimalik tavalistel sonaritel. Piki liikumisteed võib tehisavasonrari eraldusvõime ulatuda kuni poole sonarielemendi pikkuseni. Tehisavasonari töötamine põhineb tema töötamise ajal liigutamisel. Seeläbi saadab ta helisignaale samasse uuritavasse punkti merepõhjas mitmest asukohast. Sonari liikumisel sirgjooneliselt  moodustub eri asukohas pingimisest tehislik ridasonar. Kõigi pingide kooskõlas olevate andmete ümberkorraldamise abil saadakse tehisava kujutis, millel on parem eraldusvõime. Erinevalt tavapärasest külgvaatesonarist tagab tehisavasonari töötlus kaugusest sõltumatu eraldusvõime. Suurimal töökaugusel võib ka eraldusvõime olla mitu suurusjärku parem külgvaatesonarist.

## Lisalugemist

* Ülevaade tehnoloogiast koos näidete ja tulevikutrendidegaː R. E. Hansen, *Synthetic Aperture Sonar Technology Review*, Marine Technology Society Journal, Volume 47, Number 5, September/October 2013, pp. 117-127 
* Ülevaade ajaloost koos ulatusliku loeteluga viidetest kogukonna saavutustele kuni 2009. aastaniː M. P. Hayes and P. T. Gough, *Synthetic Aperture Sonar: A Review of Current Status*, IEEE J. Ocean. Eng., vol. 34, no. 3, pp. 207-224, July 200

## Vaata ka

* Kiire moodustamine
* Külgvaatesonar
* Sonar
* Allveekustika
* Tehisavaradar

## Välislingid

* KRAKEN Aktiivselt stabiliseeritud SAS Towfish - KATFISH
* Kongsberg - Hisas
* Raytheoni rakenduslik signaali tehnoloogia - HD sonar
Prantsusmaa lahtiste tennisemeistrivõistluste segapaarismängu võitjate nimekiri

**[[Prantsusmaa lahtised meistrivõistlused tennises|Prantsusmaa lahtised tennisemeistrivõistlused]] segapaarismängus** on tenniseturniir, mida peetakse Prantsuse lahtiste meistrivõistluste raames alates 1902. aastast. Turniiri mängitakse õues savikruusaväljakutel ja seda peetakse alates 1928. aastast Prantsusmaal Pariisis Stade Roland Garrosel. Prantsusmaa lahtisi tennisemeistrivõistlusi (French Open) peetakse mai viimasel nädalal ja juuni esimesel nädalal ning see on alates 1987. aastast olnud kalendriaasta teine ​​suure slämmi turniir. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud.

Alates tennise maailmameistrivõistluste kaotamisest 1925. aastal on meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka professionaalsetele mängijatele.

Max Decugis ja Suzanne Lenglen on mõlemad võitnud turniiri seitse korda, sealhulgas kaks korda (1914 ja 1920) partneritena. Lenglen tuli viiel viimasel korral Prantsusmaa meistriks koos Jacques Brugnoniga, kes tuli kokku kolmekordseks Prantsusmaa meistriks. Margaret Court tuli 1960. aastatel neljakordseks meistriks. Ühelgi teisel mängijal pole üle kolme turniirivõidu pärast seda, kui need on lahtised meistrivõistlused.

## Võitjad
### Prantsusmaa meistrivõistlused

### Prantsusmaa lahtised meistrivõistlused

## Vaata ka
**Prantsusmaa lahtiste tennisemeistrivõistluste muud võistlused**
* Prantsusmaa lahtiste tennisemeistrivõistluste meeste üksikmängu võitjate nimekiri
* Prantsusmaa lahtiste tennisemeistrivõistluste naiste üksikmängu võitjate nimekiri
* Prantsusmaa lahtiste tennisemeistrivõistluste meeste paarismängu võitjate nimekiri
* Prantsusmaa lahtiste tennisemeistrivõistluste naiste paarismängu võitjate nimekiri

**Suure slämmi turniiride segapaarismängu võitjate nimekirjad**
* Austraalia lahtiste tennisemeistrivõistluste segapaarismängu võitjate nimekiri
* Wimbledoni tenniseturniiri segapaarismängu võitjate nimekiri
* USA lahtiste tennisemeistrivõistluste segapaarismängu võitjate nimekiri
CEC-i palee

**CEC-i palee** (rumeenia keeles *Palatul CEC*) on CEC Banki peakorter Rumeenia pealinnas Bukarestis.

Uusrenessanslik palee ehitati aastatel 1897–1900 riikliku hoiuasutuse Casa de Depuneri, Consemnațiuni și Economie uueks peakorteriks. Hiljem tunti Rumeenia vanimat panka kui C.E.C. (*Casa de Economii și Consemnațiuni*). Hoone projekteeris arhitekt Paul Gottereau, kes oli lõpetanud Pariisis kunstikõrgkooli Beaux-Arts de Paris. Ehituskäigu eest vastutas rumeenia arhitekt Ion Socolescu. Hoone nurgakivipanekust võtsid osa Rumeenia kuningas Carol I ja kuninganna Elisabeta. 

Ehitis on historitsismile omaselt elegantne ja tasakaalukas ning täiendab linna peamise puiestee Calea Victoriei arhitektuurset pärandit.
Eugendorf

**Eugendorf** on alev ja vald *(Marktgemeinde)* Salzburg-Umgebungi ringkonnas Salzburgi liidumaal Austrias.

## Ajalugu

Asulat on esmamainitud 736. aastal.

## Geograafia
Eugendorf asub u. 10 km Salzburgist kirdes linna ja Wallersee järve vahel. Omavalitsus külgneb Seekirchen am Wallersee, Henndorf am Wallersee, Hallwangi, Koppli ja Thalgauga. See on jaotatud 10 asumiks (*Ortschaften*): Eugendorfi alev ja 9 küla:

* **Eugendorf**
* Eugenbach
* Kalham
* Kirchberg
* Knutzing
* Neuhofen
* Pebering
* Reitberg
* Schaming
* Schwaighofen

## Transport

Eugendorfil on jaam rahvusvahelisel ''Westbahn'' raudteel, mida teenindab ka Salzburg S-Bahn. Linna teenindab ka A1 kiirtee "Wallersee-Eugendorfi" väljapääsu juures.

## Vaata ka

* Salzkammergut
* Salzkammergut-Lokalbahn

## Viited
Palatul Telefoanelor

**Palatul Telefoanelor** (eesti keeles kui 'telefonipalee') on Bukaresti peamisel puiesteel Calea Victorieil asuv büroohoone. *[[Art déco]]* stiilis ehitist omab tänapäeval Telekom Romania. 

Hoone pidulikul avamisel viibis teiste hulgas Rumeenia kuningas Carol II. Aastatel 1940–1946 ümberehituste käigus laienes ehitis nii vertikaalselt kui horisontaalselt.
Karl Tamm

**Karl Tamm** (17. november 1901 Kirbla vald – 23. juuni 1941 Orenburgi oblast) oli Eesti sõjaväelane (kapten, 1934).

Vabadussõjas teenis Tallinna Kooliõpilaste Pataljonis. Septembris 1921 astus sõjakooli, 1923. aasta juulis ülendati nooremleitnandiks, 1928. aastal leitnandiks ja 1934. aastal kapteniks. 

1939 märtsis viidi üle Sõjavägede Staabi 2. osakonna B-jaoskonna ülemaks.

1941 mais arreteeriti Vene okupatsioonivõimude poolt ja hukati Venemaal Orenburgi oblastis 23. juunil 1941.

## Tunnustus
* 1936 Kaitseliidu Kotkaristi IV klassi teenetemärk

## Välislingid
* Ohvitseride andmekogu
Virtuaalteater

**Virtuaalteater** on interneti kasutaja kaudu loodud ühisruum ehk online-platvorm, kus publik võib osaleda veebikaamerate teel, näha esinejat ning võimalus on ka vestlusaknas suhelda ja nähtut kommenteerida. Selles ruumis pannakse inimesed olukorda, mis on tegelikkuses võimatu: Inimene ühel ajal mitmes kohas, tema tajudega mängitakse, mõjutatakse inimloomust. Virtuaalteater töötab ka ilma nende võimalusteta, kus on näha ainult etendust, ilma, et saaks kommenteerida või teistega suhelda. 
Sõna teater tähistab kunstiasutust, siis virtuaalteatris füüsilises ruumis koos ei olda, kuid olemas on interaktsioon publikuga. 

Virtuaalteatris on olulisel kohal tehnika, fenomenoloogilis-performatiivse kogemuse saamisel mängivad tähtsat osa tehnilised parameetrid. Internetis toimuvad esituskunstide ülekanded on endiselt pigem laval toimuva taasesitused kui omaette žanr. Kunstnikud omalt poolt otsivad lahendusi, kuidas teatrispetsiifilised esitusvõtted nagu lavaintiimsus, lavakujundus, valgus, vahetada millegi muu vastu nii, et muutus ei kaotaks teatrile iseloomulikku mõju ära. Sellegipoolest see iseloomulik mõju on väga tugevalt seotud ruumiga. Kui pole kuhugi minna, pole ka seda teatrikunstile vajalikku taju. Teatrikunstile omased võtted jäävad käiku, kuid tulemus on siiski miski muu. 

Internetti hakati välja töötama 1960. aastatel USA’s, kuid teaberuum, mida nimetati veebiks, sai alguse 1993. aastal. Mis tähendab, et alates sellest  on olnud võimalik teha virtuaalteatrit, kuna internet on virtuaalteatri peamine algtingimus. 
Internet on lihtsamalt öeldes suur hulk omavahel ühendatud arvuteid. Kui internet lubab arvutitel omavahel suhtlusesse astuda, siis virtuaalteatri kontekstis on oluline veeb, mis on üks viisidest, kuidas informatsiooni saab interneti teel jagada. 

Videosalvesti on siiski väärtuslik ajaloodokument, see osutab minevikule või tänapäeva pildistusele. Jäädvustusel on kahtlemata hariduslik ning informatiivne funktsioon. Ülesvõtete kättesaadavus aitab teatri kui kunstiliigi demokratiseerimisel. Videoülesvõtte puhul ei ole tegemist teatri kui kunstiliigiga, vaid mingi muu, vahendatud tegevusega.

2020. aastal sai paljude teatriruumiks ja etenduste asukohaks just internet ehk veeb. Etenduskunstnikud räägivad virtuaalsetest kehadest, tehisintellektist, mistahes piiride määratlemisest ning hägustumisest.

## Kirjandus
* Elektron, elektron.live. 2020
* Madli Pesti, "Kohalolu virtuaalteatris". 2020
* Madli Pesti, "Virtuaalne theatertreffen". 2020
* Paula Salurand, "Virtuaalteater". 2011
Alejandro Rejón Huchin

**Wilberth Alejandro Rejón Huchin** (sündinud 18. mail 1997 Méridas Mehhikos) on Mehhiko luuletaja, kultuurijuht ja ajakirjanik. Tecoh rahvusvahelise luulefestivali asutajadirektor Yucatán. osa tema loomingust on tõlgitud araabia, itaalia, rumeenia, kreeka, prantsuse, katalaani ja bengali keelde.

## Viited
Banana Yoshimoto

**Banana Yoshimoto** (jaapani よしもと ばなな või 吉本 ばなな *Yoshimoto Banana*, sündinud 24. juulil 1964 Tōkyōs) on jaapani kirjanik. Tema pärisnimi on Mahoko Yoshimoto (吉本 真秀子, Yoshimoto Mahoko).

Yoshimoto isa oli tuntud luuletaja ja kriitik Takaaki Yoshimoto ja õde Haruno Yoiko koomiksikunstnik.

Yoshimoto esimene romaan, 1994. aastal ilmunud "Köök" (キッチン, eesti keeles 2003. aastal Kati Lindströmi tõlkes), sai kohe menukiks, millest Jaapanis ilmus 60 trükki ja mida osteti üle kahe miljoni eksemplari. Raamatu põhjal on tehtud kaks filmi Jaapanis ja Hongkongis.

Yoshimoto teoste kangelased on tavaliselt noored naised, kes on oma perekonnast eemaldunud, töötavad kohvikutes ja baarides ning kuulavad Lääne muusikat. Tema teostes on tunda traditsioonilise jaapani kultuuri mõju. Tal õnnestub luua kummastav ja poeetiline õhkkond ning luua nappide vahenditega paeluv maailm.

## Viited

## Välislingid

*http://www.yoshimotobanana.com/index_e.html
Ural (aurulaev)

**Ural** oli aurumasinaga baaslaev heeringapüügi teenindamiseks, kodusadamaks Tallinn.

See oli aurulaev algselt ehitatud  Chulym tüüpi söemaaagi laevaks ja kohandatud heeringatünnide vedamiseks. Ural oli ehitatud 1957. aastal Poolas Szczecini laevatehases, projekt B-32.

Pikkus 94.7 m, 

kandevõime 3169 tonni,

üks peamasin 1700 Hj,

kiirus 12 sõlme,

meeskonnakohti 66.

4. veenruar 1961 - 30 märts 1961 reisil Newfoundlandi madalikule tegi Uralil  praktikandina kaasa teise klassi madusena Jüri Rästas. Praktikapäeviku järgi on Rästas kirjutanud sellest reisist oma memuaarides aastakümneid hiljem. Tookord on kapteniks olnud Petr Alekseevitš Jarkovoj, esimene abi Harri Jaani p. Viirmaa, teine tüürimees Uljan Nikititš Melnikov, kolmas tüürimees Juri lunin ja neljas Albert Malõsev,  tehnoloog Ivan Sergejevitš Šitškin, pootsman Nikolai Alekseejevitš Bragin. 

Viljo Anslan on olnud enne Rästase kirjeldatut reisi Uralil pootsmaniks kaks aastat.

## Viited
Olga Nikolajevna

Suurvürstinna **Olga Nikolajevna Romanova** (vene keeles *Великая Княжна Ольга Николаевна*; 15. november 1895 Aleksandri palee, Tsarskoje Selo – 17. juuli 1918 Ipatjevi maja, Jekaterinburg) oli Venemaa keisri Nikolai II ja tema abikaasa Aleksandra vanim järglane. Tal oli kolm õde ja vend.
Tulepakk

**Tulepakk** (ka *pakuküünal, pakutõrvik, Rootsi küünal, Rootsi [[tõrvik]], Kanada [[küünal]], [[Lapimaa|lapi]] küünal*) on puidust lõigatud või puuritud pakk või halgude kimp, mida kasutatakse valguse ja soojuse tekitamiseks. Tänu oma väiksusele saab seda tänapäeval kasutada lõkke asendajana. 

## Ajalugu
Paku päritolu seostatakse Rootsiga ning Kolmekümneaastase sõjaga 17. sajandil, mil rootsi sõdurid otsisid viisi, kuidas säästliku küttepuude kasutusega  sooja, valgust ning toiduvalmistusviisi luua.

## Tööpõhimõte
Puuritud tulepakk töötab ilma lisahalgudeta tänu korstnaefektile, pakk on omamoodi miniatuurne korsten, kus alumises osas on algne leek ja ülevalt väljuvad kuumad gaasid. Saetud tulepakku saab süüdata ka ülemisest otsast.

## Variatsioonid
Pakku on algselt valmistatud saagides. Teine versioon on puuritud pakk. Samuti on võimalik sarnasel tööpõhimõttel kasutada haokubu või halgude kimpu. 

## Valmistamine

* Saetud paku puhul tehakse ligi paarikümne sentimeetri pikkusele ja mõneteist sentimeetri laiusele pakule  kaks läbistavat, teineteise suhtes risti asetsevat pikilõiget. Süütamise lihtsustamiseks lõigatakse tänapäeval kettsaega paku alaosas külje sisse avaus, kuhu pannakse süüteaine, laastud, kasetoht või süütetablett. Süüdata võib ka paku ülemisest otsast. Puit peaks olema pool aastat kuivanud ning sõltuvalt tingimustest (paku suurus, niiskussisaldus, materjal, õhurõhk, tuul, sademed) võib põleda kaks kuni viis tundi.

* Puuritud pakule puuritakse kaks auku: allosas keskpaigani avaus ja piki paku südamikku alumise avauseni pikem auk – külgvaate ristlõikes on see täpselt L-kujuline. Puuritud tulepakk põleb saetud pakust kauem.

* Haokubu puhul seotakse kas traadi või vitste abil paarisentimeetrise läbimõõduga oksad kokku, pannakse kubu püstiselt seisma ning süüdatakse see alumisest otsast, südamikust. Samal moel saab ka halgusid siduda.

Puuritud pakuga saab teistest variantidest paremini süüa teha, kuna leegil on vaid üks väljumiskoht, mis teeb selle intensiivsemaks kui lõigatud paku, millel leek ja soojus väljuvad ka külgedelt. Toidu valmistamiseks asetatakse paku ülemisse otsa, leegi väljumiskoha ümber vähemalt kolm kivi või lüüakse mõned naelad, mis küpsetusnõu pakupinnast kõrgemal hoiavad. Lõigatud pakk või haokubu sobib paremini valguse ja laiema ulatusega soojuskiirguse loomiseks.

## Pilte

Fail:Baumfackel01.JPG|Halgudest tehtud tulepakk
Fail:Saetud tulepakk, 2017. aastavahetus Kõrvemaal.jpg|Saetud tulepakud, 2017. aasta vahetus Kõrvemaal
Fail:Schwedenfackel (angezündet).jpg|Sakslased kutsuvad tulepakku Rootsi tõrvikuks e *Schwedenfackel*
Fail:Puuritud tulepakk.jpg|Puuritud tulepaku otsast väljuva leegi soojuse ja valguse ulatus on saetud pakust piiratum, kuid kuumus on kontsentreeritum, mis teeb selle toiduvalmistamiseks sobivamaks. 2021. aasta detsember Kõrvemaal.


## Vaata ka

* Küttepuit
* Halg
* Lõke
* Pakk
* Puit

## Viited
Säde (osake)

Põleva või hõõguva aine üliväike (paiskuv või lendav) osake. Väiksusest tingituna võib säde märkamatult põhjustada tulekahjusid: näiteks ketaslõikuri kasutamisel või keevitamise käigus ehitustöödel, samuti maastikupõlengud ja metsatulekahjud. Oskusliku tegutsemise korral saab sädemest ka tahtlikult lõket süüdata.

## Vaata ka

* Põlemine
* Lõke
* Tööohutus
* Ehitustööd
* Tulekahju
* Maastikupõleng

## Viited
Kaur Maran

**Kaur Maran** (sündinud 2. juunil 1989) on Eesti ajakirjanik.

Töötab Eesti Ekspressis. Aastatel 2021–2023 oli ta loodussaate Osoon toimetaja, sellele eelnevalt töötas teaduajakirjanikuna väljaandes Postimees.

2012. aastal ilmus Kaur Marani kaasautorlusel ülevaade keskkooli bioloogiast ja geograafiast teoses "Bioloogia ja geograafia raudwara" kirjastuselt Raudwara.

Aastal 2015–2016 oli ta reporter Eesti Päevalehes.

2020. aastal esines Kaur Maran Eesti Teadusagentuuri konverentsil "Koroona õppetunnid teaduskommunikatsioonile" ettekandega "Noppeid Postimehe koroonakevade-kogemusest".

Oli 2024. aastal linastunud õudus-muusikali "Kui mootorsaed laulsid" produtsent.

## Tunnustus
2016. aastal tunnustati Postimehe teadustoimetuse tegevust Eesti Teadusajakirjanike Seltsi poolt Ökuli muna auhinnaga. Toimetuse üks liige oli Kaur Maran.

2019. aastal pälvis ta koos Heleri Kurise, Aarne Seppeli ja Endel Kasterpaluga Eesti Meediaettevõtete Liidu auhinna parima digitaalse üksikprojekti ja peaauhinna üleriigiliste lehtede kujunduskonkursi kategoorias, loo eest “Suur lugu: kuidas ameeriklased 50 aastat tagasi Kuu-võidujooksu võitsid”.

## Isiklikku
Tema vend on filmitegija Sander Maran.

## Vaata ka
* Eesti Teadusajakirjanike Selts
* Eesti Teadusagentuur
* Teadusajakirjandus
* Teaduskommunikatsioon

## Viited
Jaan-Juhan Oidermaa

**Jaan-Juhan Oidermaa** on teadusajakirjanik ja korralduslik juht Eesti Rahvusringhäälingu teadusuudiste portaalis Novaator.

## Tunnustus
Aastal 2020 tunnustas Eesti teadusajakirjanike selts teda tubli tegija auhinnaga Ökuli muna. Esile tõsteti tema usinust, millega ta toob eesti lugejani maailma teadlaste mõtted ja tööd, olles võrreldaval tasemel maailma tippteadusajakirjadega. Samuti oskuslikku multimeedia kasutamist lugeja tähelepanu püüdmisel kireval ja killustunud meediamaastikul.

Aastal 2021 pälvis ta Eesti teaduse populariseerimise teise koha auhinna kategoorias "parim teaduse ja tehnoloogia populariseerija".

2022 – Eesti Teaduste Akadeemia medal "panuse eest Eesti Rahvusringhäälingu portaali Novaator arendamisse ning teaduste akadeemia kolme minuti loengute korraldamisse. Ta on portaali ja selle taga oleva toimetuse üles ehitanud professionaalseks teaduse kajastamise keskkonnaks, mis on võrreldaval tasemel maailma tipp-populaarteadusajakirjadega. Akadeemia kolme minuti loengute ettevõtmisse tõi ta mõne aasta eest juurde olulise dimensiooni, õpetades konkursi osalejaid kirjutama arvamusartiklit.".

Aastal 2025 pälvis ta Tartu Ülikooli Tänutähe.

## Viited
Vin Diesel

**Mark Sinclair** (sündinud 18. juulil 1967), tuntud kui **Vin Diesel**, on Ameerika Ühendriikide filminäitleja. Tema kuulsamaid rolle on Dominic Toretto sarjas "Kiired ja vihased".

Diesel hakkas filmimaailmas tegutsema 1990. aastal, kuid ei saavutanud erilist edu kuni 1995. aasta lühifilmini "Multi-Facial", mille režissöör ja stsenarist ta oli ning kus mängis ise ka peaosa. Film jäi silma Steven Spielbergile, kes seepeale tegi ringi oma parasjagu pooleli olnud filmi "Reamees Ryani päästmine", et anda Dieselile selles kõrvalosa. Seejärel luges ta sisse 1999. aasta animafilmi "Raudhiiglane" peategelase teksti ning mängis sellistes märulisarjades nagu "Kiired ja vihased", "XXX" ja "Riddicki kroonikad". Ta on sisse lugenud ka Grooti tegelaskuju teksti 2014. aasta filmis "Galaktika valvurid".

## Isiklikku
Diesel on kirglik rollimängu "Dungeons & Dragons" harrastaja.

## Viited

## Välislingid

* Vin Diesel IMDb-s
* Vin Dieseli profiil lehel Rotten Tomatoes
Mäekalda tänav (täpsustus)

**Mäekalda tänav** on tänava nimi mitmes Eesti asulas:

*Mäekalda tänav, tänav Aravete alevikus
*Mäekalda tänav, tänav Rakveres
*Mäekalda tänav, tänav Roela alevikus
*Mäekalda tänav, tänav Tallinnas Kesklinna linnaosas Kadrioru asumis
*Mäekalda tänav, tänav Türil
*Mäekalda tänav, tänav Varstu alevikus
Radstadt

**Radstadt** on linn Austrias Salzburgi liidumaal Sankt Johann im Pongau ringkonnas.

Linn asub Ennsi jõe orus, selle lisajõe Taurachi suubumiskoha lähedal, Roßbrandi mäe jalamil, mis on Salzburgi Kiltkivialpide osa. Lõunas kulgeb maantee kõrvuti Taurachi ojaga kuni Untertauerni, Obertauerni suusakuurordi ja Radstadti Tauerni kuruni kõrgusel 1738 m, mis tähistab piiri Salzburgi Tamswegi ringkonnaga. Idas viib Ennstali maantee Schladmingi Ülem-Steiermargis.

Linnaosad on Höggen, Löbenau, Mandling, Radstadt ja Schwemmberg.

## Ajalugu

4. sajandil eKr asustasid ala keldi hõimud, nende Noricumi kuningriik muudeti umbes 15. aastal eKr Rooma provintsiks. Tee üle Tauerni kuru oli osa suurest Rooma teest, mis viis Aquileiast Itaalias Iuvavumi linna (tänapäeva Salzburg) põhjas.

Paika nimega *Rastat* ('puhkekoht') on mainitud juba 1074. aasta dokumendis. Radstadti kindlus asutati 13. sajandil, kui Pongau piirkonnast sai Salzburgi peapiiskopkonna osa ja tekkisid piirikonfliktid Habsburgidest Steiermargi hertsogitega; paik sai linnaõiguse 1289. aastal. Linn oli kohaliku piirkonna keskus ning sellel oli märkimisväärne väärtus Ennsi oru ja Radstadti Tauerni kuru kaudu Alpide peaahelikku ületava maantee kaitseks Kärnteni ja Aquileia suunal. Radstadti gooti stiilis kirik pühitseti 1417. aastal ja raekoda pärineb 16. sajandist.

Saksa talurahvasõjas 1524/1525. aastal asusid linnakodanikud vürstliku peapiiskopi Matthäus Lang von Wellenburgi poolele ja seisid vastu Michael Gaismairi juhitud umbes 5000-mehelise talupoegade armee piiramisele. Linnamüürid on säilinud, sealhulgas kolm torni, mille piirajad piiramise järel olid sunnitud püstitama. 1629. aastal rajasid vürstlikud peapiiskopid Ennsi orus vastureformatsiooni levitamiseks sinna kaputsiinide kloostri. Nagu paljudes teistes peapiiskop Leopold Anton von Firmiani valitsemise all olnud Salzburgi piirkondades, saadeti protestantlik elanikkond 1731/1732. aastal riigist välja; kui *Exulanten* andis neile varjupaiga Preisi kuningas Friedrich Wilhelm I ja asustas Gumbinneni piirkonda Ida-Preisimaal.

Nüüdisajal on Radstadt ka populaarne turismikuurort, kus käib aastas rohkem turiste kui seal on aasta läbi paikseid elanikke. Sellel on oma suusapiirkond ja see on osa laiendatud mäesuusa- ja lumelauapiirkonnast (Ski Amadé), millel on transpordiühendus naaberlinna Altenmarktiga.


Rathaus Radstadt.jpg|Raekoda
Radstadt, monumentaal pand en toren met kerk op achtergrond foto4 2011-07-27 14.16.JPG|Steiermargi värav ja kaputsiinlaste torn


## Tuntud inimesi

* Paul Hofhaimer (1459–1537), helilooja
* Josefa Frandl (* 1930), mäesuusataja
* Michael Walchhofer (* 1975), mäesuusataja

## Viited
Aru tänav (täpsustus)

**Aru tänav** on tänava nimi mitmes Eesti asulas:

*Aru tänav, tänav Kiili alevis
*Aru tänav, tänav Kilingi-Nõmmes
*Aru tänav, tänav Koeru alevikus
*Aru tänav, tänav Kohtla-Järvel Ahtme linnaosas
*Aru tänav, tänav Lelle alevikus
*Aru tänav, tänav Pärnus
*Aru tänav, tänav Roela alevikus
*Aru tänav, tänav Saku alevikus
*Aru tänav, tänav Siimusti alevikus
*Aru tänav, tänav Tallinnas Põhja-Tallinna linnaosas Pelgulinna asumis
*Aru tänav, tänav Tartus Raadi-Kruusamäe linnaosas

Aru on tänav kahes külas:

Karkuse, Piira.

## Vaata ka
*Väike-Aru tänav Pärnus
Sotsiaalne risk

**Sotsiaalne risk** on oht, et inimese toimetulekuvõime ja elukvaliteet ajutiselt või alaliselt halveneb, mille põhjuseks võivad olla vaesus, töötus, haigus, puue, vanadus, kodutus, toitjakaotus, perevägivald jne. 

Sotsiaalse kaitse eesmärk on aidata inimest juhul, kui tekib sotsiaalne risk, mille tõttu inimene vajab abi ja toetust.
Abel Hernández

**Abel Mathías Hernández Platero** (sündinud 8. augustil 1990 Pandos) on Uruguay jalgpallur, kes mängib ründajana Argentina kõrgliigaklubis Rosario Central.

## Klubikarjäär
Ta alustas klubikarjääri Uruguay klubis Central Español, mille koosseisus debüteeris ta Uruguay kõrgliigas 2006. aastal. 2008. aastal liitus ta Peñaroliga.

2009. aasta veebruaris liitus ta Itaalia kõrgliigaklubiga Palermo. Esimese värava Itaalia kõrgliigas lõi ta sama aasta 29. oktoobril mängus Milano Interi vastu. Hooajal 2013–14 mängis ta Palermoga Itaalia esiliigas, kus oli 14 väravaga sel hooajal klubi suurim väravakütt.

2014. aasta septembris sõlmis ta lepingu Inglismaa kõrgliigaklubiga Hull City. Üleminekusumma oli 10 miljonit eurot, mis tegi temast Hull City ajaloo suurima ostu. Esimese värava Inglismaa kõrgliigas lõi ta sama aasta 14. septembril mängus West Ham Unitedi vastu. Hooajal 2015–16 mängis ta Hull Cityga Inglismaa esiliigas, kus ta lõi 20 väravat ja sel hooajal liigas paremuselt kolmas väravakütt. 2016. aastal valiti Hernández Hull City aasta mängijaks.

2018. aasta augustis sõlmis ta kolmeaastase lepingu Venemaa kõrgliigaklubiga Moskva Spartak. Ta mängis Spartakis vaid ühe hooaja; ta oli kimpus vigastustega ja lõi hooajal 2018–19 liigas ainult kolm väravat. Hooajal 2019–2020 mängis Hernández Katari kõrgliigaklubis Al Ahli.

2020. aasta augustis sõlmis ta üheaastase lepingu Brasiilia kõrgliigaklubiga Internacional. Esimese värava Brasiilia kõrgliigas lõi ta sama aasta 12. oktoobril mängus Athletico Paranaense vastu. 2021. aasta aprillis siirdus ta samasse liigasse kuuluvasse klubisse Fluminense, kus mängis aasta lõpuni.

2022. aastal mängis Hernández Mehhiko kõrgliigaklubis Atlético San Luis ja 2023. aastal taas Peñarolis. 2024. aastal liitus ta Rosario Centraliga.

## Koondisekarjäär
2009. aasta Lõuna-Ameerika kuni 20-aastaste meistrivõistlustel saavutas ta Uruguay noortekoondisega kolmanda koha. Hernández lõi turniiril viis väravat ja oli kolme teise mängija kõrval turniiri suurim väravakütt.

Uruguay jalgpallikoondises tegi Hernández debüüdi 11. augustil 2010 sõprusmängus Angola vastu ja ta lõi selles mängus ka värava. 2011. aastal võitis ta Uruguay koondisega Copa América.

2013. aasta FIFA konföderatsioonide karikaturniiri viimases alagrupimängus lõi ta Tahiti vastu neli väravat.

Ta kuulus Uruguay koondisse veel ka 2014. aasta maailmameistrivõistlustel, 2015. aasta Copa Américal ja 2016. aasta Copa América Centenario. Lisaks kuulus ta 2012. aasta suveolümpiamängude jalgpalliturniiril Uruguay olümpiameeskonda.

## Viited

## Välislingid
Villa Sellgren

**Villa Sellgren** on datša ja maavaldus Venemaal Leningradi oblastis Viiburi rajoonis Lihaniemi poolsaarel Läänemere Soome lahes, ligi 20&nbsp;km kaugusel Soome piirist.

Aleksei Navalnõi kinnitusel kuulub villa sõprade kaudu Vladimir Putinile.

## Viited

## Välislingid
* Lauri Laugen, Viiburi lahe saarelt leiti uus Putini residents Villa Sellgren, mis on olnud Sherlock Holmesi filmi võttepaik, Delfi, 24.08.2017
Unai Simón

**Unai Simón Mendibil** (sündinud 11. juunil 1997 Vitorias) on Hispaania jalgpallur, kes mängib väravavahina Hispaania kõrgliiga klubis Athletic Bilbao ja Hispaania jalgpallikoondises.

Athletic Bilbao noorteakadeemiaga liitus ta 2011. aastal. 2014. aastal debüteeris ta Hispaania tugevuselt neljandas liigas CD Basconia meeskonnas. Aastatel 2016–2018 mängis ta Athletic Bilbao reservmeeskonnas Hispaania tugevuselt kolmandas liigas.

Hispaania kõrgliigas tegi Simón debüüdi 21. augustil 2018 mängus CD Leganése vastu. Hooajal 2019–20 sai ta Athletic Bilbao põhiväravavahiks. Ta oli sel hooajal Hispaania kõrgliigas üks liiga parimaid väravavahte, lastes 33 mänguga sisse ainult 29 väravat ja oli Ricardo Zamora karikavõistluste arvestuses kolmas.

2015. aastal tuli ta Euroopa omavanuste meistriks Hispaania kuni 19-aastaste koondisega ja 2019. aastal kuni 21-aastaste koondisega. Hispaania jalgpallikoondises tegi Simón debüüdi 11. novembril 2020 sõprusmängus Hollandi vastu.

## Saavutused
;Athletic Bilbao
*Supercopa de España: 2020–21
Varju tänav (täpsustus)

**Varju tänav** on tänava nimi mitmes Eesti asulas:

*Varju tänav, tänav Kohtla-Nõmme alevis
*Varju tänav, tänav Kukulinna külas Tartu vallas
*Varju tänav, tänav Kuressaares
*Varju tänav, tänav Narvas
*Varju tänav, tänav Rakveres
*Varju tänav, tänav Tartus Veeriku linnaosas
*Varju tänav, tänav Valjala alevikus
*Varju tänav, tänav Äksi alevikus
Talitsa

**Talitsa** on linn Venemaal Sverdlovski oblastis, Talitsa linnaringkonna keskus. Linn asub Põšma jõe ääres, 220 km Jekaterinburgist idas ja 132 km Tjumenist läänes.

Asula tekkis 1732. aastal viinapõletustehase juurde. Linnaõigused sai 1942. aastal.

## Viited
Raúl García

**Raúl García Escudero** (sündinud 11. juulil 1986 Pamplonas) on Hispaania jalgpallur, kes mängib poolkaitsjana Hispaania kõrgliiga klubis Athletic Bilbao. Ta mängib peamiselt ründava poolkaitsjana, kuid võib mängida ka keskpoolkaitsjana.

Ta alustas klubikarjääri CA Osasunas, mille koosseisus debüteeris ta Hispaania kõrgliigas 2004. aastal.

2007. aasta juulis liitus García Madridi Atléticoga. Ta mängis Madridi Atléticos seitse hooaega, tuli klubiga Hispaania meistriks ning võitis Hispaania karika, Hispaania superkarika, UEFA Euroopa Liiga ja kaks UEFA Superkarikat. Hooajal 2011–12 mängis ta laenul Osasunas.

2015. aasta augustis siirdus ta Athletic Bilbaosse. Hooajal 2019–20 tegi ta oma seni parima hooaja Hispaania kõrgliigas, lüües kokku 15 väravat.

Hispaania jalgpallikoondises debüteeris García 4. septembril 2014 sõprusmängus Prantsusmaa vastu.

## Saavutused
;Madridi Atlético
*La Liga: 2013–14
*Copa del Rey: 2012–13; Teine koht 2009–10
*Supercopa de España: 2014; Teine koht 2013
*UEFA Euroopa Liiga: 2009–10
*UEFA Superkarikas: 2010, 2012
*UEFA Meistrite Liiga: Teine koht 2013–14
;Athletic Bilbao
*Supercopa de España: 2020–21

## Välislingid
Iñaki Williams

**Iñaki Williams Arthuer** (sündinud 15. juunil 1994 Bilbaos) on Hispaanias sündinud Ghana jalgpallur, kes mängib ründajana Hispaania kõrgliigaklubis Athletic Bilbao.

Athletic Bilbaoga liitus Williams 2012. aastal. 2014. aastal mängis ta Athletic Bilbao reservmeeskonnas Bilbao Athletic Hispaania tugevuselt kolmandas liigas.

Hispaania kõrgliigas debüteeris ta Athletic Bilbao meeskonnas 6. detsembril 2014 mängus Córdoba CF vastu. Esimese värava lõi ta klubi meeskonnas järgmise aasta 19. veebruaril UEFA Euroopa Liiga kolmekümnekahendikfinaalis Itaalia klubi Torino vastu, saades klubi ajaloo esimeseks mustanahaliseks väravalööjaks. Hispaania kõrgliigas lõi Williams esimese värava 17. mail 2015 mängus Elche CF vastu.

Hooajal 2018–19 lõi Williams Hispaania kõrgliigas 12 väravat. 13. jaanuaril 2019 löödud värav Sevilla vastu valiti liiga hooaja parimaks.

2017. aastal võitis Williams Hispaania kuni 21-aastaste koondisega Euroopa omavanuste meistrivõistlustel hõbemedali. Hispaania jalgpallikoondises tegi ta debüüdi 29. mail 2016 sõprusmängus Bosnia ja Hertsegoviina vastu. 2018. aastal debüteeris ta Baskimaa jalgpallikoondises. Kuna tema vanemad on pärit Ghanast, sai ta 2022. aasta maailmameistrivõistluste eel kutse Ghana koondisse. Ghana jalgpallikoondises debüteeris ta 23. septembril 2022 sõprusmängus Brasiilia vastu.

## Saavutused
;Athletic Bilbao
*Supercopa de España: 2020–21

## Viited
Iker Muniain

**Iker Muniain Goñi** (sündinud 19. detsembril 1992 Pamplonas) on Hispaania jalgpallur, kes mängib Hispaania kõrgliiga klubis Athletic Bilbao põhiliselt vasaku äärepoolkaitsjana. Ta on klubi meeskonna kapten.

Ta liitus Athletic Bilbao noorteakadeemiaga 2005. aastal. Klubi põhimeeskonnas debüteeris ta 30. juulil 2009 UEFA Euroopa Liiga eelringi mängus BSC Young Boysi vastu, saades 16 aasta 7 kuu ja 11 päeva vanuselt Bilbao noorimaks debütandiks 94 aasta jooksul. Nädal aega hiljem lõi ta korduskohtumises Young Boysi vastu värava. Sama aasta 30. augustil sai ta Bilbao noorimaks debütandiks Hispaania kõrgliigas. Hispaania kõrgliigas lõi Muniain esimese värava 4. oktoobril 2009 mängus Valladolidi Reali vastu, saades noorimaks väravalööjaks Hispaania kõrgliigas. Hooajal 2010–11 valiti ta Hispaania kõrgliiga hooaja parimaks noormängijaks.

2019. aastal sai Muniain Athletic Bilbao kapteniks.

2009. aastal saavutas Muniain Hispaania kuni 17-aastaste koondisega noorte maailmameistrivõistlustel kolmanda koha. Aastatel 2011 ja 2013 tuli ta Hispaania kuni 21-aastaste koondisega Euroopa omavanuste meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda.

## Saavutused
;Athletic Bilbao
*Supercopa de España: 2020–21
*Copa del Rey: Teised kohad 2011–12, 2014–15
*UEFA Euroopa Liiga: Teine koht 2011–12

## Välislingid
Ander Capa

**Ander Capa Rodríguez** (sündinud 8. veebruaril 1992 Portugaletes) on Hispaania jalgpallur, kes mängib paremkaitsja või äärepoolkaitsjana Hispaania kõrgliiga klubis Athletic Bilbao.

Ta kuulus noorena Athletic Bilbao noorteakadeemiasse, kuid liitus 2011. aastal SD Eibariga. Aasta hiljem debüteeris ta Eibari põhimeeskonnas Hispaania tugevuselt kolmandas liigas. Järgmisel aastal kindlus tas Capa koha Eibari põhimeeskonnas. Hooajal 2013–14 mängis ta Eibariga Hispaania esiliigas ja alates hooajast 2014–15 Hispaania kõrgliigas. Esimese värava Hispaania kõrgliigas lõi ta 8. detsembril 2014 mängus UD Almería vastu.

2018. aasta juulis liitus ta Athletic Bilbaoga.

2014. aastal debüteeris Capa Baskimaa jalgpallikoondises.

## Saavutused
;Athletic Bilbao
*Supercopa de España: 2020–21
Aleksei Jelissejev (kindralleitnant)

**Aleksei Borissovitš Jelissejev** (vene keeles  *Алексей Борисович Елисеев*) (17. märts 1887 Peredolski vald, Luuga maakond – 22. detsember 1942 Leningrad) oli NSV Liidu sõjaväelane (kindralleitnant).
Ta sündis kehviktalupoja perekonnas.

Ta on olnud mereväe rannikuüksuste  ülem Kaug-Idas ja Läänemere regioonis. Nõukogude–Saksa sõja alguses juhtis ta Balti laevastiku Läänemere rajooni rannakaitse Lääne-Eesti saarestiku, Väinamere ja Liivi lahe rannikukaitset.
Kate Miller-Heidke

**Kate Miller-Heidke** (; sündinud 16. novembril 1981 Gladstone'is) on Austraalia laulja, laulukirjutaja ja näitleja. 

Ta esindas 2019. aasta Eurovisiooni lauluvõistlusel Austraaliat lauluga "Zero Gravity", mis pääses poolfinaalist 261 punktiga (esikohalt) edasi ning saavutas finaalis 284 punktiga 9. koha.

Ta on abielus Keir Nuttalliga, neil on 2016. aastal sündinud poeg Ernie.

## Auhinnad
### Music Victoria auhinnad

### Helpmanni auhinnad

### Rahvusvaheline laulukirjutamiskonkurss

### Marcel Bezençoni auhind

## Diskograafia

### Albumid
#### Stuudioalbumid

#### Kontsertalbumid

#### Kogumikalbumid

#### Koostööalbumid

#### ''Soundtrack'''id

### EP-d

### Singlid

#### Koostöösinglid

### Videod

#### Muusikavideod

#### Sõnadega videod

## Filmograafia
* "Spicks and Specks" (2006–2009, 2014, 2018, 2020)
* "RocKwiz" (2007, 2011)
* "The Sideshow" (2007)
* "Rove" (2009)
* "Talkin' 'Bout Your Generation" (2011)
* "Adam Hills in Gordon Street Tonight" (2012)
* "Q&A" (2012)
* "Studio at the Memo" (2013)
* "The Divorce" (2015)
* "MSO + Kate Miller-Heidke" (2016)
* "Sixteen Legs" (2017)
* "Making Muriel" (2017)
* "Ladies in Black" (2018)
* "Play School" (2018)
* "Australian Story" (2019)
* "2019. aasta Eurovisiooni lauluvõistlus" (2019)
* "The Masked Singer" (2020)

## Viited

## Välislingid

* Kate Miller-Heidke koduleht
Aleksei Jelissejev (täpsustus)

**Aleksei Jelissejev** on mitme inimese nimi:

* **[[Aleksei Jelissejev (kindralleitnant)|Aleksei Jelissejev (1887–1942)]]**, Nõukogude Liidu väejuht, kindralleitnant, juhtis Teise maailmasõja alguses Lääne-Eesti saarestiku kaitset
* **[[Aleksei Jelissejev (kosmonaut)|Aleksei Jelissejev (1934–)]]**, Nõukogude Liidu kosmonaut